**diurn nocturn**

*Bianca Dudu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

noaptea se numără pisicile pe

acoperișuri și ziua se numără lașii.

noaptea se numără zgârieturile de pe

omoplații și ziua se numără ridurile.

noaptea se numără stelele și ziua conturile

private de tăiat cu lama până aproape de vene.

noaptea se numără cât de mult poți să îți ții respirația înghițind în sec,

ziua se mânjește viciul pe toată față din borcanul cu dulceață.

noaptea se scuipă ambițiile, ziua se gâdilă fricile.

când și când mai aud un bocet de copil încrâncenat în coșmarurile sale nocturne,

mergând taciturn adulmec un vis frumos.

îl fur și i-l bag sub perne.

noaptea.